# Marseille

|  |
| --- |
| Marselha |
|  |
| Verwàltung |
| Land |  Frànkrich |
| Region |  Provence-Alpes-Côte d'Azur |
| Département | Bouches-du-Rhône (13)   - (Präfektur) |
| Arrondissement | Marseille (Unterpräfektur) |
| Kommünàlverbànd | Métropole d'Aix-Marseille-Provence |
| Àmtliga Nàma | Marseille |
| Maire | Jean-Claude GAUDIN (2014-2020) |
| Code Insee | `13055` |
| Poschtlaitzàhl | `13000, 13001, 13002, 13004, 13003, 13005, 13006, 13007, 13008, 13009, 13010, 13011, 13012, 13013, 13014, 13015, 13016` |
| Iiwohner |
| Iiwohner | 886.040 |
| Flech | 240,62 km2 |
| Bevelkerungsdicht | 3.554,95 Iiw./km2 |
| Làg |
| Koordinate | ﻿ / ﻿ |
| Heche | 12 m |
| MarselhaMarselha (Frànkrich) |
| Website |
|  |

**Maarsei** ([maʁˈsɛj], uf französisch **Marseille**, uf Tüütsch het me früener *Massilien* gseit; im Okzitanische heiist’s *Marselha* oder *Marsiho* [maʀˈse.jɔ]) isch e Grossstadt vo Frankrych.

## Geografy

Es isch di wichtigschti franzesischi und di drittgröschti europäischi Hafestadt und d Hauptstadt vum Département Bouches-du-Rhône i de Region Provence-Alpes-Côte d’Azur.

D Stadt lyt am Golf vu Lion, ere grosse Bucht vom Mittelmeer. Si isch mit 870.321 Yywohner (Stand 1. Januar 2020) noo Bariis di zweitgröschti Stadt z Frankrych. Si het aber doplet so ne grosses Stadtgebiet wie Bariis.

D Metropolregion zehlt noo Eurostat-Definizioon öppe 3,05 Millione Yywohner (2015).

Im Zäntrum vu dr Stadt lyt dr alt Hafe, uf Französisch *Vieux Port*, und drnäbe dr nöi Meereshafe, dr *Port moderne*, wo die grosse Fäärine über s Middelmeer abfahre.

## dr Name

Dr Name vo dr Stadt chunt vo den alte Grieche, wo a däm Ort im 7. Joorhundert vor Chrischtus e Kolony grüündet hend. Uf Griechisch het d Stadt Μασσαλία *(Massalia)* gheisse, spöter denn bi de Röömer *Massilia*.

D Yywohner vu de Stadt nännet sich *Marseillais* [maʁ.sɛ.ˈjɛ].

## Gschicht

De Grieche vo Massalia isch es glunge, z Gallie und bsunders im Rhonedaal es wyts Handelsnetz yzrichte, wo bis zu de Helvezier ggangen isch.

Öppe ane 1218 isch Maarsei vo de Grafe vo dr Provence zimli unabhängig worde. Sid em spoote 15. Joorhundert ghört d Stadt zu Frankrych.

I dr französische Revoluzioon isch es Lied vom Schenyoffizier Rouget de Lisle im ganze Land beliebt worde, wo me hütt no als *La Marsaillaise* kännt.

## Kultur

Maarsei isch 2013 zämme mit de slowakische Stadt Košice d Kulturhauptstadt vu Europa gsii.

Architektonischi Monumänt vo Maarsei sind öppe d Bärgchile *Notre-Dame de la Garde*, d Burg uf dr Insle *Iff*, d Chile *Cathédrale Sainte-Marie-Majeure de Marseille*, s Chlooschter *Saint-Victor*, dr Durm vom König René, d Feschtig *Saint-Nicolas*, s Schloss *Longchamp*, em Le Corbusier syni modärni *Cité Radieuse* und dr “dekonstruktivistisch” Durm mit em Hauptsitz vo dr Reederei CMA CGM.

## Vercheer

Uf Maarsei goot d TGV-Linie *Méditerranée*, wo z Bariis afoot.

Dr modärn Handelshafe *Marseille Europort* lyt füfzg Kilometer wyter im Weschte bi Fos-sur-Mer.

## Weblingg

 **Commons: Marseille** – Sammlig vo Multimediadateie
* Offizielli Website vu de Stadt

## Fuessnote

|  |  |
| --- | --- |
|  | Dä Artikel basiert uff ere fräie Übersetzig vum Artikel „Marseille“ vu de dütsche Wikipedia. E Liste vu de Autore un Versione isch do z finde. |